**Madonas novada pašvaldības 2022. gada 17. oktobra saistošo noteikumu Nr. 39**

**“Par valsts nodevas atvieglojumu bāriņtiesas sniegtajam pakalpojumam Madonas novadā”**

**PASKAIDROJUMA RAKSTS**

|  |  |
| --- | --- |
| Projekta nepieciešamības pamatojums | Bāriņtiesu likuma 79. panta pirmajā daļā noteiktas valsts nodevas par bāriņtiesas sniegtajiem pakalpojumiem. Bāriņtiesas likuma 79. panta otrajā daļā paredzēts, ka pašvaldības domei ir tiesības piemērot valsts nodevu atvieglojumus. Bāriņtiesu likuma 79. panta trešajā daļā tieši norādīts, ka par mantojuma saraksta sastādīšanu, ja mantojums tiek pieņemts nepilngadīgā vārdā, piemērojams valsts nodevas atvieglojums ne mazāk kā 50 procentu apmērā no nodevas apmēra. |
| Projekta satura izklāsts | Ar saistošajiem noteikumiem tiek noteikts valsts nodevas atvieglojums 90% apmērā no nodevas apmēra - trūcīgām ģimenēm, atvieglojums 80% apmērā no nodevas apmēra - maznodrošinātām ģimenēm, atvieglojums 70% apmērā no nodevas apmēra - pārējām ģimenēm, Madonas novada bāriņtiesas sniegtajam pakalpojumam – mantojuma saraksta sastādīšana, ja mantojumu pieņem nepilngadīgas personas vārdā. |
| Projekta ietekme uz pašvaldības budžetu | Saistošajiem noteikumiem ir ietekme uz pašvaldības budžetu. |
| Projekta ietekme uz uzņēmējdarbības vidi | Nav attiecināms. |
| Projekta ietekme uz administratīvajām procedūrām | Saistošie noteikumi līdzšinējo kārtību nemainīs. |
| Informācija par konsultācijām ar privātpersonām | Nav nepieciešama. |

Domes priekšsēdētājs Agris Lungevičs